CELEX: 62013CN0175
Language: el
Date: 2013-03-28 00:00:00
Title: Υπόθεση C-175/13: Αίτηση προδικαστικής αποφάσεως την οποία υπέβαλε το Riigikohus (Εσθονία) στις 28 Μαρτίου 2013 — MTÜ Liivimaa Lihaveis κατά Eesti-Läti programmi 2007-2013 Seirekomitee

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/24
            
         Αίτηση προδικαστικής αποφάσεως την οποία υπέβαλε το Riigikohus (Εσθονία) στις 28 Μαρτίου 2013 — MTÜ Liivimaa Lihaveis κατά Eesti-Läti programmi 2007-2013 Seirekomitee
   (Υπόθεση C-175/13)
   2013/C 156/39
   Γλώσσα διαδικασίας: η εσθονική
   
      Αιτούν δικαστήριο
   
   Riigikohus
   
      Διάδικοι στην υπόθεση της κύριας δίκης
   
   
      Προσφεύγουσα/Αναιρεσείουσα: MTÜ Liivimaa Lihaveis
   
      Καθής/Αναιρεσίβλητη: Eesti-Läti programmi 2007-2013 Seirekomitee [επιτροπή παρακολούθησης του προγράμματος Εσθονίας-Λεττονίας 2007-2013]
   
      Παρεμβαίνον: Eesti Vabariigi Siseministeerium [Υπουργείο Εσωτερικών της Δημοκρατίας της Εσθονίας]
   
      Προδικαστικά ερωτήματα
   
   
               2.1.
            
            
               Επιβάλλουν το άρθρο 19, παράγραφος 1, τρίτο εδάφιο, της Συνθήκης ΕΕ και το άρθρο 47, παράγραφος 1, του Χάρτη Θεμελιωδών Δικαιωμάτων της Ευρωπαϊκής Ένωσης, στα κράτη μέλη τα οποία συμμετέχουν στο πρόγραμμα Εσθονίας-Λεττονίας 2007–2013, την υποχρέωση να συνάψουν συμφωνία περί καθορισμού του αρμοδίου να κρίνει προσφυγές κατά αποφάσεων της επιτροπής παρακολούθησης δικαστηρίου, καθώς και περί του εφαρμοστέου δικαίου σε ανάλογες προσφυγές, επί τη βάσει της προβλεπόμενης στο άρθρο 63, παράγραφος 1, του κανονισμού (ΕΚ) 1083/2006 (1) του Συμβουλίου, της 11ης Ιουλίου 2006, και στο άρθρο 14, παράγραφος 3, του κανονισμού (ΕΚ) 1080/2006 (2) του Ευρωπαϊκού Κοινοβουλίου και του Συμβουλίου, της 5ης Ιουλίου 2006, συστάσεως της επιτροπής παρακολούθησης;
            
         
               2.2.
            
            
               Σε περίπτωση καταφατικής απαντήσεως στο πρώτο ερώτημα, και εφόσον δεν έχει συναφθεί σχετική συμφωνία, συνάδει με το άρθρο 63 του κανονισμού (ΕΚ) 1083/2006 του Συμβουλίου, της 11ης Ιουλίου 2006, η εκδίκαση προσφυγής κατά αποφάσεως της επιτροπής παρακολούθησης από δικαστήριο του κράτους μέλους του οποίου είναι υπήκοος ο προσφεύγων βάσει του εσωτερικού δικαίου του κράτους μέλους αυτού;
            
         
      (1)  Κανονισμός (ΕΚ) 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) 1260/1999 (ΕΕ L 210, σ. 25)
   
      (2)  Κανονισμός (ΕΚ) 1080/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για το Ευρωπαϊκό Ταμείο Περιφερειακής Ανάπτυξης και για την κατάργηση του κανονισμού (ΕΚ) 1783/1999 (ΕΕ L 210, σ. 1)